
PËR SHPRONËSIMIN, PËR INTERES PUBLIK, të PRONARËVE TË PASURIVE të PALUAJTSHME, PRONË PRIVATE, që PREKEN NGA NDËRTIMI I AKSIT RRUGOR, QË LIDH RRUGËN KOMBËTARE GOSTIMË-MOLLAS ME URËN E RE MBI LUMIN SHICË

Në mbështetje të nenit 100 të Kushtetutës, të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë pronë private, për interes publik”, dhe të nenit 8 të ligjit nr.9464, datë 28.12.2005 “Për Buxhetin e Shtetit,  të vitit 2006”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga ndërtimi i aksit rrugor, që lidh rrugën kombëtare Gostimë-Mollas me urën e re mbi lumin Shicë.
2. Shpronësimi  të bëhet  në favor të Drejtorisë së Përgjithshme të Rrugëve.
3. Pronarët e pasurive të paluajtshme, pronë private, që shpronësohen, të kompensohen  në vlerë të plotë, për sipërfaqen 1350 m2 tokë/arë, e vlerësuar me 700 lekë/m2,dhe kultura/jonxhë, e vlerësuar me 6750 lekë, e vlerësuar në shumën e përgjithshme 951 750 (nëntëqind e pesëdhjetë e një mijë e shtatëqind e pesëdhjetë) lekë, sipas tabelës, që i bashkëlidhet këtij vendimi dhe është pjesë përbërëse e tij.
4. Shpenzimet procedurale, në shumën 123 000 (njëqind e njëzet e tre mijë) lekë, të përballohen nga Drejtoria e Përgjithshme e Rrugëve.
5. Vlera e përgjithshme e shpronësimit, prej 951 750 (nëntëqind e pesëdhjetë e një mijë e shtatëqind e pesëdhjetë) lekësh, të përballohet nga llogaria speciale, e krijuar si transfertë kapitale për t’u përdorur për shpronësime.
6. Shpronësimi të fillojë e të përfundojë brenda muajit mars 2007.
7. Drejtoria e Përgjithshme e Rrugëve të bëjë likuidimin e pronarëve brenda afatit, të parashikuar në pikën 6 të këtij vendimi.
8. Ngarkohen Ministria e Punëve Publike, Transportit dhe Telekomunikacionit dhe Drejtoria e Përgjithshme e Rrugëve për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha 


LISTA E PRONARËVE QË DO TË SHPRONËSOHEN SI REZULTAT I LIDHJES SË RRUGËS NACIONALE GOSTIMË-MOLLAS ME URËN E RE MBI LUMIN SHICË

	Nr.
	Emri
	Zona kadastrale
	Pasuria
	Sipërfaqja tokë arë
	Çmimi l/m2
	Vlera në lekë
	Kultura jonxhë Vlera në lekë
	Vlera totale e shpronësimit

	1.
	Xhevahir Xhevit Gjini
	1452
	67/84
	320
	700
	224 000
	1 600
	225 600

	2.
	Ilmi Agim Cërriku
	1452
	67/72
	460
	700
	322 000
	2 300
	324 300

	3.
	Bashkëpronarët Gjini
	1452
	67/86
	570
	700
	399 000
	 2 850
	401 850

	
	Shuma
	
	
	1 350
	
	945 000
	6 750
	951 750



Totali: 951 750 lekë.

